Държавен вестник, бр. 19, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  19
2. анализ на риска съобразно сценариите за 
сериозни опасности, уязвимостта на всеки еле­
мент на ЕКИ, както и възможните последици;
3. мерки и процедури за противодействие:
а) постоянни мерки за сигурност – опреде­
лят се необходимите инвестиции за сигурност 
и средствата, които да се използват по всяко 
време; технически мерки, инсталиране на 
детектори, системи за пожароизвестяване и 
пожарогасене, уреди за контрол на достъпа, 
защитни и предпазни средства; организаци­
онни мерки, включително процедури за сиг­
нализиране и управление на кризи; мерки за 
контрол и проверка; комуникация; повишаване 
на осведомеността и обучение; сигурност на 
информационните системи;
б) мерки за сигурност, които се привеждат 
в действие в зависимост от вида и нивото на 
риска и опасността.
(3) Собственикът/операторът на означената 
ЕКИ съгласува операторския план по ал. 1 в 
едномесечен срок от изготвянето му с минис­
търа на вътрешните работи и с председателя 
на Държавна агенция „Национална сигурност“.
(4) Съгласуваният операторски план по 
ал. 1 се утвърждава от органа по чл. 2, ал. 1.
(5) Всеки собственик/оператор на означена 
ЕКИ в срок до една година въвежда в действие 
мерките на утвърдения операторски план по 
ал. 1 и ежегодно го актуализира. 
(6) Операторският план по ал. 1 представ­
лява класифицирана информация.
Чл. 7. (1) Всеки собственик/оператор на 
означена ЕКИ определя служител за връзка 
по сигурността, който е и точка за контакт 
между него и органа по чл. 2, ал. 1.
(2) В тримесечен срок след утвърждаването 
на операторския план по чл. 6, ал. 1 собствени­
кът/операторът на означена ЕКИ информира 
органа по чл. 2, ал. 1 за лицето, определено 
за служител за връзка по сигурността.
(3) Информацията, предавана между служи­
теля за връзка по сигурността, собственика/
оператора на означена ЕКИ и съответния ор­
ган по чл. 2, ал. 1, е с ниво на класификация 
съгласно ЗЗКИ и правото на ЕС.
(4) Служителят за връзка по ал. 1 инфор­
мира незабавно органа по чл. 2, ал. 1 при 
установяване на опасности и рискове за съ­
ответната ЕКИ.
Раздел ІІ
Орган за контакт по защитата на европейски 
критични инфраструктури
Чл. 8. (1) Министърът на вътрешните работи 
или определен от него служител е органът за 
контакт за Република България по защитата 
на ЕКИ.
(2) Министърът на вътрешните работи 
или определен от него служител координира 
въпросите по защитата на ЕКИ в Република 
България с останалите държави – членки на 
ЕС, и с Европейската комисия.
(3) Органът за контакт по ал. 1 ежегодно 
информира Европейската комисия за:
1. броя на означените ЕКИ по сектори и 
броя на държавите членки, които могат да 
бъдат засегнати от всяка означена ЕКИ;
2. броя на инфраструктурите по сектори, 
за които са проведени обсъждания съобразно 
праговете на междусекторните критерии.
Раздел ІІІ
Оценка на опасностите и докладване
Чл. 9. (1) В срок до една година след оз­
начаването на ЕКИ органът по чл. 2, ал. 1 
извършва оценка на опасностите в подсекто­
рите с ЕКИ и упражнява постоянен контрол.
(2) Органът по чл. 2, ал. 1 на всеки две 
години чрез органа за контакт за Република 
България по защитата на ЕКИ представя на 
Европейската комисия доклад относно видо­
вете уязвими места, опасностите и рисковете 
за секторите с ЕКИ.
Чл. 10. Писмена или устна информация 
за защитата на европейските критични ин­
фраструктури, която е представена на други 
държави – членки на ЕС, или на Европейската 
комисия, се използва само за целите на защита 
на ЕКИ.
Г л а в а  ч е т в ъ р т а
КОНТРОЛ ПО ИЗПЪЛНЕНИЕТО НА НА­
РЕДБАТА
Чл. 11. (1) Контролът по изпълнението на 
наредбата се осъществява от:
1. министъра на вътрешните работи – за 
всички ЕКИ и обектите им;
2. съответния министър – за сектора и 
подсекторите с ЕКИ съгласно приложението.
(2) За осъществяване на контрола органите 
по ал. 1 могат да оправомощават длъжностни 
лица.
(3) При извършването на проверки кон­
тролните органи имат право: 
1. на достъп до обектите на ЕКИ при спаз­
ване на установения ред; 
2. да изискват информация за изпълнение 
на задълженията на отговорните по наредбата 
лица;
3. да привличат експерти. 
(4) При извършването на проверки контрол­
ните органи са длъжни да опазват държавната, 
служебната и търговската тайна, както и да не 
разгласяват данни от проверката.
(5) При констатиране на нарушения органът 
по чл. 11, ал. 1, т. 2:
1. уведомява министъра на вътрешните 
работи с оглед прилагането на чл. 88, 89, 90 
и чл. 94, ал. 1 и 2 от Закона за защита при 
бедствия;
2. изпраща на министъра на вътрешните 
работи акта за установяване на администра­
тивно нарушение за прилагане на администра­
тивнонаказателните разпоредби на Закона за 
защита при бедствия.
(6) Министърът на вътрешните работи 
уведомява органите по чл. 2, ал. 1 за конста­
тираните нарушения.
ЗАКЛЮЧИТЕЛНА РАЗПОРЕДБА
Параграф единствен. Наредбата се приема 
на основание чл. 18а, ал. 3 от Закона за защита 
при бедствия.